## Pravilnik o stručnim kriterijima za obavljanje djelatnosti ostvarivanja autorskih prava i prava umjetnika izvođača

### NN 1/1994 (7.1.1994.), Pravilnik o stručnim kriterijima za obavljanje djelatnosti ostvarivanja autorskih prava i prava umjetnika izvođača

# MINISTARSTVO KULTURE I PROSVJETE

Na temelju članka 91. stavak 5. i članka 99r. stavak 5. Zakona o autorskom
pravu ("Narodne novine". br. 53/91. i 58/93), ministar kulture
i prosvjete donosi

## PRAVILNIK

### O STRUČNIM KRITERIJIMA ZA OBAVLJANJE DJELATNOSTI OSTVARIVANJA AUTORSKIH PRAVA I PRAVA UMJETNIKA IZVOĐAČA

Članak 1.

Ovim pravilnikom utvrđuju se stručni kriteriji koje moraju ispunjavati
organizacije autora i drugih nositelja autorskih prava i druge specijalizirane
organizacije za ostvarivanje autorskih prava iz članka 91. stavak 1. Zakona
o autorskom pravu te organizacije umjetnika izvođača i druge specijalizirane
organizacije za ostvarivanje prava umjetnika izvođača iz članka 99r. stavak
1. Zakona o autorskom pravu.

Članak 2.

Za obavljanje djelatnosti ostvarivanja autorskih prava, odnosno prava
umjetnika izvođača utvrđuju se ovi kriteriji:

1. da organizacija ima stručnu službu u kojoj je osigurano znanje:

a) domaćeg i međunarodnog autorskoga prava i njemu susjednih iti srodnih
prava;

b) financijskog prava u svezi s pravima navedenim pod a);

c) uz znanje hrvatskoga jezika još i znanje engleskog ili francuskog
ili njemačkog jezika;

d) tehnike ostvarivanja autorskih prava, odnosno prava umjetnika izvođača;

2. da organizacija ima računovodstvenu službu u kojoj je osigurano znanje:

a) financijskih propisa, napose u svezi s pravima navedenim pod la);

b) tehnike knjigovodstva Organizacija iz članka 1. ovoga pravilnika
može pojedine poslove (računovodstvene, administrativne, tehničke poslove,
automatske obrade podataka i sl.) povjeriti organizaciji ovlaštenoj za
pružanje odnosnih usluga i koja glede uvjeta osoba koje rade na pružanju
usluga udovoljavaju uvjetima predviđenim ovim pravilnikom.

Članak 3.

Smatra se da je osigurano znanje:

1. pod 1a) prethodnog članka, ako organizacija ima zaposlenu. ili kao
stalnog vanjskog suradnika, osobu koja je završila pravni fakultet i ima
dvije godine stručnog iskustva na poslovima ostvarivanja odnosnih prava;

2. pod 1c) prethodnog članka ako organizacija ima zaposlenu, ili kao
stalnog vanjskog suradnika, osobu koja ima ispravu kojom se potvrđuje znanje
odnosnog jezika;

3. pod 1d) prethodnog članka ako organizacija ima zaposlenu, ili kao
stalnog vanjskog suradnika, osobu koja ima jednu godinu iskustva na poslovima
ostvarivanja odnosnih prava;

4. pod 2a) prethodnog članka ako organizacija ima osobu koja udovoljava
zakonom propisanim uvjetima za vođenje računovodstva i ima dvije godine
stručnog iskustva na poslovima organiziranja i vođenja računovodstva;

5. pod 2b) prethodnog članka ako organizacija ima osobu koja ima jednu
godinu iskustva na knjigovodstvenim poslovima.

Članak 4.

Ako organizacija umjetnika izvođača nema specijalizirane stručne službe
za djelatnost ostvarivanja prava umjetnika izvodača navedene u članku 2.
ovoga pravilnika, može dio svoje djelatnosti koji se odnosi na ostvarivanja
prava umjetnika izvođača obavljati putem specijalizirane organizacije za
ostvarivanje autorskih prava navedenih u članku 1. ovoga pravilnika. Sva
prava i obveze između organizacije umjetnika izvodača i specijalizirane
organizacije za ostvarivanje autorskih prava utvrđuju se ugovorom.

Članak 5.

Stručna sprema iz članka 3. ovoga pravilnika dokazuje se odgovarajućim
ispravama, a iskustvo na poslovima ostvarivanja odnosnih prava dokumentacijom
iz koje je vidljivo gdje je iskustvo stečeno i u obavljanju kojih poslova.

Članak 6.

Isprave iz prethodnog članka prilažu se zahtjevu za izdavanje odobrenja
za obavljanje djelatnosti ostvarivanja autorskih prava, odnosno prava umjetnika
izvodača. U zahtjevu se navodi naziv i adresa organizacije koja traži odobrenje,
pravni status organizacije, djelatnosti koje organizacija obavlja, odnosno
namjerava obavljati, osoba koja zastupa organizaciju.

Članak 7.

Organizacija umjetnika izvodača koja svoju djelatnost ostvarivanja prava
umjetnika izvođača obavlja prema odredbi članka 4. ovoga pravilnika prilaže
zahtjevu i ugovor s organizacijom iz članka 1. ovoga pravilnika.

Članak 8.

Ovaj pravilnik stupa na snagu osmog dana od dana objave u "Narodnim
novinama"

Klasa: 023-03/93-01-128

Urbroj: 532-03-3/1-93-17

Zagreb, 14. prosinca 1993.

Ministar kulture i prosvjete

**mr. Vesna Girardi-Jurkić, v r**

Pravilnik, NN 1/1994-4